Moi! `bicycle=no`-merkintä on tarkoitettu paikkoihin, joissa pyöräily on laissa kiellettyä; käytännössä tämä tarkoittaa lähinnä väyliä, joissa on pyöräilyn kieltävä merkki. Tampereella esimerkiksi Rantatunneli on sellainen, samoin mahdollisesti vielä pätkät Kekkosentietä ja Hervannan valtaväylää (Kekkosentiellä on ollut merkkejä osassa liittymistä).

Esim. Pispalan valtatiellä tai tuossa Vaitinaron sillanalituksessa sellaista merkkiä ei ole, joten tagaus on siis siinä mielessä väärin.

Jos kadun/tien varressa kulkee pyörätie, se voi olla joko velvoittava (jos se on kulkusuunnassa ajoradan oikealla puolella) tai vahvasti suositeltu (jos se on kaksisuuntainen ja ajoradan vasemmalla puolella).

Noissa mainitsemissani kohdissa on kyse jälkimmäisestä, ts. paikasta, jossa yleensä pitäisi käyttää pyörätietä, mutta turvallisuussyistä ajoradan käyttö voi olla hyväksyttyä.

Tässä syy siihen, miksi olen itse nuo jättänyt merkitsemättä `bicycle=use_sidepath`-merkinnällä, mikä siihen muuten kuuluisi; kun kohdissa on eri suuntiin kulkeville ajoradoille omat viivansa, pyöräily noilla nyt muutetuilla osilla on siis tietyin reunaehdoin sallittua.